Ljubljana, 02.04.2019

Spoštovani!

Zahvaljujemo se vam za prijavo na potovanje po programu v **BARCELONA in na COSTA BRAVA 4 dni** z odhodom **13. april 2019.** Pripravili smo vam končno obvestilo pred odhodom s pomembnimi informacijami za vaše potovanje.

**OSEBNI DOKUMENTI:** ne pozabite veljavnega potnega lista ali osebne izkaznice (zadostuje samo osebna izkaznica). Svetujemo, da pred potovanjem naredite kopijo potovalnega dokumenta in jo hranite ločeno od originalov.

**ZBOR POTNIKOV 13.4.**

 04.00 LITIJA – avtobusna postaja na Dobravi

Sledi prevoz na letališče Marco Polo pri Benetkah.

Tudi v povratku bo organiziran prevoz iz letališča do Litije.

**PREDVIDENE ČASOVNICE POLETOV:**

## *Datum Št. leta Relacija leta Ura leta*

13.4.2019 VY6401 BENETKE-BARCELONA 09.45-11.45

16.4.2019 VY6402 BARCELONA-BENETKE 19.15-21.05

**PRTLJAGA**: v ceno je vključen 1 kos oddane prtljage do 23 kg in en kos ročne prtljage do 8 kg.

**LETALIŠKI PREDPISI:** Potnik lahkov svoji ročni prtljagi prenaša le majhne količine tekočin, ki morajo biti hranjene v posamičnih posodah z največjo prostornino 100 ml. Te posode morajo biti zapakirane v prozorno plastično vrečko, ki jo je mogoče znova zatesniti in katere prostornina pri enem potniku ni večja od 1 l. Določene so dimenzije za ročno prtljago (56 cm x 45 cm x 25 cm). V ročni prtljagi prav tako niso dovoljeni nobeni ostri predmeti (pilice, škarjice, žepni noži ipd.). Dovoljena teža prtljage za oddajo na let je 1 kos prtljage teže 23kg. Agencija PALMA ne prevzame odgovornosti za izgubljeno ali poškodovano prtljago. Za prtljago je odgovorna izključno letalska družba, po predpisih, ki veljajo v mednarodnem potniškem prometu. Prijavo izgubljene ali poškodovane prtljage potnik sam naslovi na prevoznika.

**VAŠ predviden VODJA POTI**: ga. Renata Drolc, ki bo na avtobus vstopila v Ljubljani.

**PREDVIDENA NASTANITEV: SANTA SUSANNA – Hotel Checkin Sirius**, na osnovi pol penziona

V ceni potovanja so vključeni izlet v Barcelono, strošek za javni prevoz v Barceloni (4 vozovnice) in strošek za vlak do Barcelone in nazaj, izlet z ladjico v Tosso de Mar,

V ceni potovanja so vključene vstopnine v Sagrado Familio, Akvarij, Park Guell (gornji del parka), Muzej Miro, stadion Camp Nou,

**ZDRAVSTVENO ZAVAROVANJE Z ASISTENCO:** Priporočamo, da pred potovanjem sklenete zdravstveno zavarovanje z asistenco v tujini. Za Vse, ki ste se za dodatno zdravstveno zavarovanje odločili in ga doplačali, bo imel vodja poti zavarovalno polico.

**DENAR:** Uradna denarna valuta jeEUR. Gotovino lahko dvigujete na večini bankomatov (odvisno od banke).V večini restavracij in trgovin sprejemajo tudi vse večje kreditne in plačilne (bančne) kartice.

**KLICANJE**: za klice iz Španije v Slovenijo je potrebno vnesti klicno številko +386. Za klice iz Slovenije v Španijo ali lokalne številke, pa je potrebno vnesti klicno številko +34.

**VREMENSKE RAZMERE:** Povprečne dnevne temperature v tem letnem času se gibljejo med 14 in 17°C, ponoči pa približno 8°C. Vreme je spremenljivo, zato priporočamo, da pred odhodom preverite vremenske razmere tudi na internetu.

**OBLAČILA:** Ne pozabite na lahka oblačila, udobno in zračno obutev, sončna očala, pokrivalo ter kremo z zaščitnim faktorjem. Posebna oblačila za potovanje niso potrebna, priporočamo vetrovko in dežnik za primer dežja.

**HRANA IN PIJAČA:** poleg obrokov, ki so že vključeni v aranžmaju, se boste sproti lahko odločali za dodatne obroke. Palmin vodja poti vam bo svetoval najboljše možnosti. Cene hrane so načeloma nekoliko nižje kot pri nas, vendar je to odvisno od lokacije in tipa restavracije ter ponudbe.

**V primeru, da potrebujete posebno prehrano ali redno zdravstveno storitev, o tem predhodno obvestite vaše prodajno mesto, da bomo lahko poskrbeli za vse, kar potrebujete.**

**VARNOST:** Kljub temu, da morda o tem pred potjo ne razmišljamo, ne bo odveč skrb za vaše osebne stvari in prtljago. Pazite predvsem na denar in potne dokumente.

Pred potovanjem si naredite fotokopije potovalnih dokumentov (osebna izkaznica-kadar ta zadostuje za potovanje; potni list-stran z osebnimi podatki, stran z vizumi za potovanje-če je vizum potreben), številke letalskih vozovnic (kopije ima vodja poti), plačilnih kartic ipd. in jih imejte spravljene ločeno od originalov, ker bi podatke potrebovali ob izginotju , izgubi…

**Palmino potovanje v Španijo boste doživeli v skupini popotnikov, kjer je ritem ogledov prilagojen večini.**

**Prijazna strpnost in dobra volja nam bosta pomagali do dobrega vzdušja in razumevanja v skupin**

**PALMOVCI VAM ŽELIMO VELIKO UŽITKOV NA POTI!**